wickkiey/tamil-wikipedia-chunked huggingface dataset:
# வட மாகாண அரசு

## வரலாறு

ஈழப்போரை முடிவுக்குக் கொண்டு வரும் பொருட்டு, 1987 சூலை 29 இல் கையெழுத்திடப்பட்ட இலங்கை-இந்திய ஒப்பந்தத்தின் படி அதே ஆண்டு நவம்பர் 14 இல் இலங்கை நாடாளுமன்றம் தனது அரசியலமைப்பில் 13வது திருத்தம் மற்றும் மாகாணசபைச் சட்டம் இல. 42 (1987) ஆகியவற்றை அறிவித்தது. இதன் படி, 1988 பெப்ரவரி 3 இல் ஒன்பது மாகாணசபைகள் உருவாக்கப்பட்டன. இந்த ஒன்பது மாகாணசபைகளில் இலங்கை-இந்திய ஒப்பந்தத்தின் படி கிழக்கு மற்றும் வடக்கு மாகாணங்கள் ஒன்றிணைக்கப்பட்டு ஒரு மாகாண அரசின் கீழ் கொண்டுவர இணக்கம் காணப்பட்டது. இவ்விணைப்பு நிரந்தர இணைப்பாக இருப்பதற்கு கிழக்கு மாகாணத்தில் பொது வாக்கெடுப்பு நடத்தப்பட வேண்டும் எனவும் தீர்மானிக்கப்பட்டது. 1988 செப்டம்பர் 2 இல் இரு மாகாணங்களும் வடக்கு கிழக்கு மாகாண சபை என்ற பெயரில் இணைக்கப்பட்டன. இதனை அடுத்து அன்றைய அரசுத்தலைவர் பிரேமதாசா வட-கிழக்கு மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.  
வட-கிழக்கு இணைப்புத் தொடர்பான பொது வாக்கெடுப்பு நடத்தப்படாமல் ஒவ்வோர் ஆண்டும் அரசுத்தலைவர்களால் தற்காலிக இணைப்பாக நீடிக்கப்பட்டு வந்தது. இவ்விணைப்பு சட்டவிரோதமானது என 2006 அக்டோபர் 16 இல் உச்சநீதிமன்றம் தீர்ப்பு வழங்கியதை அடுத்து 2007 சனவரி 1 இல் வடகிழக்கு மாகாணசபை இரண்டாகப் பிரிக்கப்பட்டது. கிழக்கு மாகாணசபைக்கு 2008 மே 10 இல் முதலாவது தேர்தல் நடைபெற்றது. வட மாகாணசபைக்கு முதற்தடவையாக 2013 செப்டம்பர் 21 இல் தேர்தல்கள் இடம்பெற்றன.
# வட மாகாண அரசு

## சட்டவாக்கம்

இலங்கை அரசமைப்புச் சட்டத்தின் 9வது அட்டவணையில் பட்டியல் 1 இல் கொடுக்கப்பட்ட சட்டங்களை மாகாண சபைகள் இயற்றலாம். இப்பட்டியலில் வேளாண்மை, கல்வி, சுகாதாரம், வீடமைப்பு, உள்ளூராட்சி, திட்டமிடல், வீதி அபிவிருத்தி, மற்றும் சமூக சேவை ஆகியவை உள்ளடங்கும். காவல்துறை, மற்றும் காணி தொடர்பான சட்டங்களை இயற்றுவதற்கான அதிகாரங்கள் வழங்கப்படவில்லை. மாகாண சபைகள் 9ம் அட்டவணையில் மூன்றாவது பட்டியலில் உள்ளவற்றுக்கும் நாடாளுமன்றத்தின் ஒப்புதலுடன் சட்டமியற்றலாம்.  
வட மாகாண சபைக்கு 38 உறுப்பினர்கள் விகிதாசாரப் பிரதிநிதித்துவத் தேர்தல் முறையில் தேர்ந்தெடுக்கப்படுகின்றனர். முதலாவது தேர்தல் 2013 செப்டம்பர் 21 இல் நடைபெற்றது. தமிழ்த் தேசியக் கூட்டமைப்பு (ததேகூ), 30 இடங்களைக் கைப்பற்றியது.  
| கூட்டணி | வாக்குகள் | % | இடங்கள் |  |
| --- | --- | --- | --- | --- |
| &nbsp; | align=தமிழ்த் தேசியக் கூட்டமைப்பு | 353,595 | 78.48% | **30** |
| &nbsp; | align=ஐக்கிய மக்கள் சுதந்திரக் கூட்டணி | 82,838 | 18.38% | **7** |
| &nbsp; | align=சிறீலங்கா முஸ்லிம் காங்கிரசு | 6,761 | 1.50% | **1** |
| align=ஏனையோர் | 7,380 | 1.64% | **0** |  |
| colspan=2'மொத்தம்''' | **450,574** | **100.00%** | **38** | } |  
மாகாண சபையின் காலம் அதன் முதலாவது அமர்வு இடம்பெற்ற நாளில் இருந்து ஆகக்கூடியது ஐந்து ஆண்டுகள் ஆகும்.
# வட மாகாண அரசு

## செயலாட்சி

மாகாண சபை அறிமுகப்படுத்தும் சட்டவாக்கங்களை செயல்படுத்தும் அதிகாரம் ஆளுநரிடம் உள்ளது. இவர் தமது அதிகாரத்தை அமைச்சரவையூடாக செயல்படுத்துவார்.
# வட மாகாண அரசு

## செயலாட்சி

### ஆளுனர்

ஆளுனர் இலங்கை அரசுத்தலைவரால் ஐந்து ஆண்டு காலத்திற்கு நியமிக்கப்படுவார். மாகாணசபையை ஒத்திவைக்கவோ அல்லது கலைக்கவோ ஆளுனருக்கு அதிகாரம் வழங்கப்பட்டுள்ளது.  
வட மாகாண சபையின் தற்போதைய ஆளுனர் ஜி. ஏ. சந்திரசிறி அரசுத்தலைவர் மகிந்த ராசபக்சவினால் 2009 சூலை 12 இல் நியமிக்கப்பட்டார். மேஜர் ஜெனரல் சந்திரசிறி இலங்கை இராணுவத்தின் யாழ்ப்பாணப் பிராந்தியத் தலைவராகப் பணியாற்றியவர். சந்திரசிறியின் இராணுவப் பின்புலமும், ஐக்கிய மக்கள் சுதந்திரக் கூட்டணிக்கு அவர் வழங்கும் ஆதரவும் காரணமாக, ததேகூ, ஐதேக ஆகிய கட்சிகள் இராணுவப் பின்புலமில்லாத ஒருவரை ஆளுனராக நியமிக்கும் படி கேட்டு வருகின்றன.
# வட மாகாண அரசு

## செயலாட்சி

### அமைச்சரவை

மாகாண சபையின் அமைச்சரவை முதலமைச்சரையும், ஆகக் கூடுதலாக மேலும் நான்கு உறுப்பினர்களையும் கொண்டதாக இருக்கும். ஆளுனர் தமது நிறைவேற்றதிகாரங்களைச் செயல்படுத்த அமைச்சரவை உறுப்பினர்களின் ஆலோசனையைப் பெற்றுக் கொள்வார். வட மாகாண சபைக்கு 2013 செப்டம்பரில் தேர்தல்கள் நடைபெறும் வரை இச்சபைக்கு அமைச்சரவை இருக்கவில்லை.  
| 1 | தமிழரசுக் கட்சி | க. வி. விக்னேஸ்வரன் | முதலமைச்சர் | align= |  |  |  |
| --- | --- | --- | --- | --- | --- | --- | --- |
| நிதி மற்றும் திட்டமிடல், சட்டம் மற்றும் ஒழுங்கு, காணி மற்றும் வீதி அபிவிருத்தி, மின்சாரம், வீடு மற்றும் நிர்மாணம், நீர்வள, கூட்டுறவு அபிவிருத்தி, சமூகசேவைகள் மற்றும் புனர்வாழ்வு, மகளீர் விவகாரம், கைத்தொழில் மற்றும் வர்த்தக மேம்பாடு, சுற்றுலா, உள்ளுராட்சி மற்றும் மாகாண சபைகள், நிர்வாக மற்றும் உணவு வழங்கல் மற்றும் விநியோகம் | align= |  |  |  |  |  |  |
| 2 | ஈபிஆர்எல்எஃப் | பொ. ஐங்கரநேசன் | வேளாண்மை, கால்நடை, நீர்ப்பாசனம், சூழல் அமைச்சர் | align= | யூ. எல். எம். ஹால்தீன் |  |  |
| 3 | டெலோ | பா. டெனீஸ்வரன் | மீன்பிடி, போக்குவரத்து, கிராம அபிவிருத்தி அமைச்சர் | align= | ஏ. ஈ. எஸ். இராஜேந்திரா |  |  |
| 4 | தமிழரசுக் கட்சி | த. குருகுலராஜா | கல்வி, கலாச்சார, விளையாட்டுத்துறை, இளைஞர் விவகார அமைச்சர் | align= | எஸ். சத்தியசீலன் |  |  |
| 5 | தமிழரசுக் கட்சி | ப. சத்தியலிங்கம் | சுகாதார, சுதேச மருத்துவத்துறை அமைச்சர் | align= | ஆர். ரவீந்திரன் | align= | } |
# வலைவாசல்:தொழினுட்பம்/உங்களுக்குத் தெரியுமா

## உங்களுக்குத் தெரியுமா.. பெட்டகம்

இங்கு உங்கள் பரிந்துரைகளைத் தரலாம்.
# வலைவாசல்:தொழினுட்பம்/உங்களுக்குத் தெரியுமா

## உங்களுக்குத் தெரியுமா.. பெட்டகம்

### செவ்வாய்

---
# வலைவாசல்:தொழினுட்பம்/உங்களுக்குத் தெரியுமா

## உங்களுக்குத் தெரியுமா.. பெட்டகம்

### புதன்

---
# வலைவாசல்:தொழினுட்பம்/உங்களுக்குத் தெரியுமா

## உங்களுக்குத் தெரியுமா.. பெட்டகம்

### வியாழன்

---
# வலைவாசல்:தொழினுட்பம்/உங்களுக்குத் தெரியுமா

## உங்களுக்குத் தெரியுமா.. பெட்டகம்

### வெள்ளி

---
# வலைவாசல்:தொழினுட்பம்/உங்களுக்குத் தெரியுமா

## உங்களுக்குத் தெரியுமா.. பெட்டகம்

### சனி

---
# வலைவாசல்:தொழினுட்பம்/உங்களுக்குத் தெரியுமா

## உங்களுக்குத் தெரியுமா.. பெட்டகம்

### ஞாயிறு

வயலை உழுது சேராக்கிய பின் வேப்பிலையை மட்டும் கிளையில் இருந்து உருவி
சேற்றில் நன்கு புதையுமாறு அழுத்தி வைத்தால் அவை உரமாகி நல்ல விளைச்சல் தரும்.
# விக்கிப்பீடியா:புதுக்கோட்டை செந்தூரான் கல்லூரியில் விக்கிப்பீடியா கருத்தரங்கம்

## நோக்கம்

புதுக்கோட்டை பகுதியைச் சார்ந்த பொது மக்களுக்கும், கல்லூரி மாணவர்களுக்கும் தமிழ்க்கணினி மற்றும் தமிழ் விக்கிப்பீடியா தொகுப்புப் பணிகளில் ஈடுபாட்டை ஏற்படுத்தவும் தமிழ் விக்கிப்பீடியாவின் திட்டங்களில் அனைவரும் பங்கேற்கும் வகையில் எளிய செய்முறை விளக்கம் அளிக்க வேண்டும் என்பதையும் நோக்கங்களாகக் கொண்டு செந்தூரான் பொறியியல் தொழில்நுட்பக் கல்லூரி, நண்பா அறக்கட்டளையுடன் இணைந்து தமிழ்க்கணினி மற்றும் தமிழ் விக்கிப்பீடியா குறித்த ஒரு நாள் பயிற்சிப் பட்டறையினை நடத்த உள்ளது.
# விக்கிப்பீடியா:புதுக்கோட்டை செந்தூரான் கல்லூரியில் விக்கிப்பீடியா கருத்தரங்கம்

## நிகழிடம்

செந்தூரான் பொறியியல் தொழில்நுட்பக் கல்லூரி.
# விக்கிப்பீடியா:புதுக்கோட்டை செந்தூரான் கல்லூரியில் விக்கிப்பீடியா கருத்தரங்கம்

## நாள், நேரம்

** **28.10.2013''' காலை 9.00 மணி முதல் மாலை 4.30 மணி வரை.
# விக்கிப்பீடியா:புதுக்கோட்டை செந்தூரான் கல்லூரியில் விக்கிப்பீடியா கருத்தரங்கம்

## நிகழ்ச்சி நிரல்

சிறப்புரை:
- ச.பிரின்சு என்னாரெசு பெரியார் (சமூக ஊடக செயற்பாட்டாளர்)
# விக்கிப்பீடியா:புதுக்கோட்டை செந்தூரான் கல்லூரியில் விக்கிப்பீடியா கருத்தரங்கம்

## பயிலரங்கப்பொருண்மைகள்

இந்நிகழ்வில்,
**முதல் அமர்வு: தமிழ்க் கணினி**
தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறியின் பயன்கள், தமிழ் வலைப்பூ உருவாக்கம்  
**இரண்டாம் அமர்வு: தமிழ் விக்கிப்பீடியா**
தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் , தமிழ் விக்கிப்பீடியா தொகுத்தல் பணி, ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள் குறித்த நேரிடை செயல்முறைப்பயிற்சி அளிக்கப்பட உள்ளது.
# விக்கிப்பீடியா:புதுக்கோட்டை செந்தூரான் கல்லூரியில் விக்கிப்பீடியா கருத்தரங்கம்

## இந்நிகழ்வில் பங்கேற்க

இந்நிகழ்வில், பங்கேற்க ஆர்வமுள்ளவர்கள் தங்களின் பெயரை 8056670404 என்ற எண்ணைத் தொடர்பு கொண்டு பதிவு செய்து நிகழ்வில் பங்கேற்கலாம். பெயர்ப்பதிவு செய்து கொண்டவர்கள் மட்டுமே நிகழ்வில் பங்கேற்கலாம்.
# தனிமக்குழுக்களின் பட்டியல்

தற்போது 118 தனிமங்கள் உள்ளன. IUPAC இன்படி தனிமக் குழுக்கள்:  
- கார உலோகம்கள் – நெடுங்குழு 1 தனிமங்கள்: Li, Na, K, Rb, Cs, Fr.
- காரக்கனிம மாழைகள்s – நெடுங்குழு 2 தனிமங்கள்: Be, Mg, Ca, Sr, Ba, Ra.
- நைட்ரசன் குழு – நெடுங்குழு 15 தனிமங்கள்: N, P, As, Sb, Bi.
- சால்கொசென்கள் – நெடுங்குழு 16 தனிமங்கள்: O, S, Se, Te, Po.
- ஆலசன்கள் – நெடுங்குழு 17 தனிமங்கள்: F, Cl, Br, I, At.
- அருமன் வாயுகள் – நெடுங்குழு 18 தனிமங்கள்: He, Ne, Ar, Kr, Xe, Rn.
- இலந்தனைடுகள் – தனிமங்கள் 57–71: La, Ce, Pr, Nd, Pm, Sm, Eu, Gd, Tb, Dy, Ho, Er, Tm, Yb, Lu.
- ஆக்டினைடுகள் – தனிமங்கள் 89–103: Ac, Th, Pa, U, Np, Pu, Am, Cm, Bk, Cf, Es, Fm, Md, No, Lr.
- அரிய பூமி தனிமங்கள் – Sc, Y, மற்றும் இலாந்தனைடுகள்.
- தாண்டல் உலோகங்கள் – நெடுங்குழு 3 to 11 மற்றும் 12 தனிமங்கள்.
மேலும் சில குழுக்கள்:
- குறை மாழைகள் – Al, Ga, In, Sn, Tl, Pb, Bi, Po.
- உலோகப்போலிகள் – B, Si, Ge, As, Sb, Te, At.
- அலோகம்கள் – C, P, S மற்றும் Se.
- அலோகம்கள் – H, N, O, F, Cl, Br, I.
- சூப்பராக்டினைடுகள் – அணுவெண் 121 - 155 தனிமங்கள்.
- பிளாட்டினம் குழு – Ru, Rh, Pd, Os, Ir, Pt.
- பூமி அலோகம் – நெடுங்குழு 3 மற்றும் 13 தனிமங்கள். (பெரிலியம் மற்றும் குரோமியம் கருதப்படுகின்றன)
- யுரேனியப் பின் தனிமங்கள் – அணுவெண் 92 மேலுள்ள தனிமங்கள்.
# பல்லாத்த பகையன்

பல்லாத்து பகையன் என்பது டி.எச். முத்தய்யா இயக்கிய மலையாளத் திரைப்படம்.
இந்தப் படம் 1969 பிப்பிருவரி 27-ன் வெளியானது
# பல்லாத்த பகையன்

## நடிகர்கள்

- பிரேம் நசீர்
- ஜயபாரதி
- கே. பி. உமர்
- திக்குறிசி சுகுமாரன் நாயர்
- எச். பி. பிள்ளை
- சங்கராடி
- மீனா
- பகதூர்
- மணவாளன் ஜோசப்
- மாஸ்டர் ஸ்ரீதர்
- பேபி இந்திரா.
|-
| 6 || அலியாரு காக்கா || சீறோ பாபு, மாலினி
|-
| 7 || கடல் அலறுன்னு || கே ஜே யேசுதாசு
|-
| 8 || வேஷத்தினு ரேஷனாயி || சி ஒ ஆன்றோ
|-
| 9 || தேர்ட்டி டேசு இன் செப்டம்பர் || பி லீலா, மாலினி, குழுவினர்
|}
# வார்ப்புரு:Ancient monuments in Rome

| caption = }}  
| label1 = Location
| data1 = }  
| label2 = Built in
| data2 = }  
| label3 = Built by/for
| data3 = }  
| label4 = Type of structure
| data4 = }  
| label5 = Related
| data5 = }  
| data6 =
}}  
|data7 = }  
}}<noinclude>  
</noinclude>
# நூலடைவு

ஒரு குறிப்பிட்ட எழுத்தாளர் அல்லது துறை பற்றிய நூற்களின் அல்லது படைப்புக்களின் பட்டியல் **நூலடைவு** (*Bibliography*) எனப்படுகிறது. ஒரு படைப்பின் இறுதியில் அந்தப் படைப்புக்கு உசாத்துணைகளாக விளங்கிய நூற்களைப் பட்டியிடுதலையும் நூலடைவு என்பர். பொதுவாக, நூற்பட்டியலுடன் ஒப்புடுகையில் நூலடைவு சிறிய பரப்பில் ஆழமாகாச் சென்று மீதரவுகளைத் தொகுத்துக் காணப்படும்..
# வார்ப்புரு:Infobox pyramid

| image = |size=}|sizedefault=alt=}}}
| caption = }}  
| header1 = }}  
| label2 = அமைவிடம்
| data2 = }}  
| label3 = ஆள்கூறுகள்
| data3 = }|}|type:landmark}}}}  
| label4 = பண்டைய பெயர்
| class4 = nickname
| data4 = }}  
| label5 = வடிவமைப்பாளர்
| data5 = }}  
| label6 = கட்டப்பட்டது
| data6 = }}  
| label7 = வகை
| class7 = category
| data7 = }}  
| label8 = பொருள்
| class8 = category
| data8 = }}  
| label9 = உயரம்
| data9 = }}  
| label10 = தளம்
| data10 = }}  
| label11 = கனவளவு
| data11 = }}  
| label12 = சரிவு
| data12 = }}  
| data13 = }  
| data14 =
| = infobox
|caption = }
|width =
}}}}  
}}<noinclude></noinclude>
# காலம் மாறுன்னு

**காலம் மாறுன்னு**, என்பது 1955-ல் வெளியான மலையாளத் திரைப்படம். கே. கே நாராயணன் தயாரிப்பில், ஆர். வேலப்பன் இயக்கத்தில் உருவானது. இந்தப் படம் 1955 ஏப்பிரல் 21 அன்று வெளியானது.
# காலம் மாறுன்னு

## நடிகர்கள்

- திக்குறிசி சுகுமாரன் நாயர்
டி. எச். முத்தய்யா
சத்யன்
காம்பிச்சேரி கருணாகரன்
ஓ. மாதவன்
பங்கஜவல்லி
சுலோசனா
சாந்தினி
# காலம் மாறுன்னு

## பின்னணிப் பாடகர்கள்

கே. சுலோசனா
- கே. லீலா
- கே. எச். ஜோர்ஜ்
- கமுகற புருஷோத்தமன்
- கவியூர் ரேவம்மை
- லளிதா தம்பி
- லட்சுமி
# ராபர்ட் ஷில்லர்

**ராபர்ட் ஜேம்ஸ் "பாப்" ஷில்லர்** (பிறப்பு மார்ச் 29, 1946) என்பவர் அமெரிக்க கல்வியாளரும், பொருளாதார வல்லுனரும், மற்றும் எழுத்தாளரும் ஆவார். யேல் பல்கலைக்கழக பேராசிரியராக பணியாற்றும் இவர், இப்போது யேல் மேலாண்மைக்கலூரியின் பன்னாட்டு நிதி மைய உறுப்பினரும் ஆவார். 1980 முதல் இவர் தேசிய பொருளாதார ஆய்வு பணியகத்தில் ஆய்வாளராக உள்ளார். இவர் 2005ஆம் ஆண்டு அமெரிக்க பொருளாதார அமைப்பின் தலைவராகவும், 2006முதல் 2007 வரை கிழக்கு பொருளாதார அமைப்பின் தலைவராகவும் பணியாற்றினார். MacroMarkets LLC என்னும் முதலீட்டு மேலாண்மை நிறுவனத்தின் இணை நிறுவனரும் அதன் தலைமை பொருளாதார அதிகாரியும் ஆவார்.  
ஷில்லர் உலகின் மிகவும் செல்வாக்குள்ள 100 பொருளாதார நிபுணர்களுல் ஒருவராக கருதப்படுகின்றார். 14 அக்டோபர் 2013இல் *அறிவியல்பூர்வமாக சந்தை நடைமுறைகளை ஆய்வுசெய்தமைக்காக* இவருக்கு யூஜின் ஃபாமா மற்றும் லார்ஸ் பீட்டர் ஹான்சென் ஆகியோரோடு இணைந்து 2013 ஆம் ஆண்டின் பொருளியலுக்கான நோபல் நினைவுப் பரிசு வழங்கப்பட்டது.
# லார்ஸ் பீட்டர் ஹான்சென்

**லார்ஸ் பீட்டர் ஹான்சென்** (பிறப்பு அக்டோபர் 26, 1952) என்பவர் அமெரிக்காவின் சிக்காகோ பல்கலைக்கழக பொருளியல் பேராசிரியரும், உலகின் குறிக்கத்தகு பருப்பொருளியலாளரும் ஆவார். யூஜின் ஃபாமா மற்றும் ராபர்ட் ஷில்லர் ஆகியோருடைய பொருளாதாரக் கோட்பாடுகளைப் புள்ளிவிவர அடிப்படையில் பகுப்பாய்வு செய்து முதலீட்டுத் திட்டங்களைத் தீர்மானிக்கும் வகையில் வழிமுறையை இவர் கண்டுபிடித்தார்.  
14 அக்டோபர் 2013இல் *அறிவியல்பூர்வமாக சந்தை நடைமுறைகளை ஆய்வுசெய்தமைக்காக* இவருக்கு யூஜின் ஃபாமா மற்றும் ராபர்ட் ஷில்லர் ஆகியோரோடு இணைந்து 2013 ஆம் ஆண்டின் பொருளியலுக்கான நோபல் நினைவுப் பரிசு வழங்கப்பட்டது.
# சுதந்திர சதுக்கம், கொழும்பு

**சுதந்திர சதுக்கம்** என்பது கொழும்பு, டொரிங்டன் எனும் இடத்தில் அமைந்துள்ள இலங்கையின் தேசிய நினைவுச்சின்னங்களில் ஒன்றாகும். 1949 ஆம் ஆண்டு பெப்ரவரி மாதம் 4 ஆம் திகதி கொண்டாடப்பட்ட இரண்டாவது சுதந்திர தினத்தின் போது, மேற்படி சுதந்திர சதுக்கத்தின் நிர்மாணப்பணிகள் ஆரம்பமாயின.
# யூஜின் ஃபாமா

**யூஜின் பிரான்சிசு** "**ஜீன்**" **ஃபாமா** (*Eugene Fama*, ; பிறப்பு பெப்ரவரி 14, 1939) என்பவர் அமெரிக்க கல்வியாளரும், பொருளாதார வல்லுனரும், சிக்காகோ பல்கலைக்கழக பூத் வணிக பள்ளியின் பொருளாதார பேராசிரியராக பணிபுரிபவரும் ஆவார். 14 அக்டோபர் 2013இல் *அறிவியல்பூர்வமாக சந்தை நடைமுறைகளை ஆய்வுசெய்தமைக்காக* இவருக்கு ராபர்ட் ஷில்லர் மற்றும் லார்ஸ் பீட்டர் ஹான்சென் ஆகியோரோடு இணைந்து 2013 ஆம் ஆண்டின் பொருளியலுக்கான நோபல் நினைவுப் பரிசு வழங்கப்பட்டது.
# இல்டன் சகோதரிகள்

**இல்டன் சகோதரிகள்** (*Hilton Sisters*) அல்லது **டெய்சி மற்றும் வயலெட் ஹில்டன்** (*Daisy Hilton and Violet Hilton*, 5 பெப்ரவரி 1908 – 4 சனவரி 1969) பிறப்பிலேயே உடல்ரீதியில் ஒட்டிப் பிறந்த இரட்டையராவர். இருவருக்கும் ஒரே குருதிச் சுற்றோட்டத் தொகுதியும், நரம்புத் தொகுதியும் இருந்தது. இதன் காரணமாக, வேதனைகளையும் சந்தோசங்களையும் அவர்கள் ஒன்றாகவே உணர்ந்து கொண்டனர். தாயாரின் பொருளாதார நிலைமை காரணமாக, இவர்கள் இருவரும் இளவயதிலேயே வேறொரு பெண்ணுக்கு விற்கப்பட்டனர். அப்பெண் இவர்களைக் கொண்டு நிகழ்ச்சிகள் நிகழ்த்திப் பணம் ஈட்டினார்.
# கோக்தெபெல் (திரைப்படம்)

**கோக்தெபெல்** (உருசியம்: Коктебель) என்பது 2003 ஆம் ஆண்டும் வெளியான ரசிய மொழித் திரைப்படம். இதை அலெக்சி போப்போகிரேப்சுகி, போரிசு கிலெபுனிக்கோவ் ஆகியோர் இயக்கியுள்ளனர்.
# கோக்தெபெல் (திரைப்படம்)

## விருதுகள்

- சிறப்பு பரிசு 2003
- பிலிப்பு மோரிசு விருது -2003
- கோல்டன் லில்லி விருது -2004
# நாட்டாமை

**நாட்டாமை** என்பது தமிழ்நாட்டில் ஒரு சிற்றூரின் நிர்வாகத் தலைவரைக் குறிக்கிறது. சில பகுதிகளில் *நாட்டாமை* என்றும் *மணியம்* என்றும் அழைக்கப்பட்டது. கிராமங்களில் நிர்வாகத்தில் அதிகாரமுள்ள இந்த நாட்டமைக்காரர் மற்றும் மணியக்காரர் பதவிகள் பொதுவாகப் பரம்பரை பரம்பரையாக அனுபவிக்கப்பட்டன. கிராமங்களில் நடக்கும் சண்டை சச்சரவு, பிரச்சனைகளைத் தீர்த்து வைப்பது, நீர்நிலைகளைக் கண்காணித்தல், வளர்ச்சித் திட்டங்கள் வகுப்பது மற்றும் ஊர்த் திருவிழாக்களை நடத்தல் போன்று அப்பகுதியை ஆளும் பணிகள் நாட்டாமைக்குரியதாகும். திருமலை நாயக்கர் ஆட்சி காலத்தில் நாட்டாமை முறை பின்பற்றப்பட்டது.  
இந்தியா விடுதலை அடைந்த பின்னர் படிப்படியாக நாட்டாமையின் அதிகாரங்கள் வலுவிழந்து, மக்களாட்சி முறையில் தேர்வு செய்யப்படும் ஊராட்சி மன்றம் மூலம் கிராமங்களில் நிர்வாகம் நடைபெறுகின்றது. தற்போதும் சில இடங்களில் நாட்டாமையின் அதிகார வரம்பு சுருக்கப்பட்டு, சில கிராமங்களில் சாதிரீதியான குழுக்களுக்கு மட்டும் தலைவராக இருக்கிறார்கள்.
# தேவி பாகவத புராணம்

**தேவி பாகவத புராணம்** (சமசுகிருதம், n., देवी भागवतपुराण, **) என்பது இந்து சமயத்தில் பிற்பாடு இணைந்த தேவி வழிபாடான சாக்தத்தின் முக்கிய நூலாகும். ஸ்ரீமத் தேவி பாகவதம் என்றும் தேவி பாகவதம் என்றும் அறியப்படுகிறது. அத்துடன் தேவி பாகவதம் உப புராணங்களில் ஒன்றாகப் போற்றப்படுகிறது.  
இப்புராண நூலில் தேவியின் பல்வேறு வடிவங்களும், அவற்றுக்கான மந்திரங்களும் குறிப்பிடப்பட்டுள்ளன.
# தேவி பாகவத புராணம்

## இவற்றையும் காணவும்

- ஆதிசக்தி
- காளி
- சாக்தம்
# சேமக்கலம் (பொறியியல்)

பொதுவாகப் பொறியியலில், **சேமக்கலம்** (accumulator) என்பது மின்சக்தியைச் சேமித்துப் பிறகு பயன்படுத்த உதவுகிறது. இதன் முதல் வடிவமைப்பு பிளாண்டே என்பவரால் செய்யப்பட்டதாகும். **நீரழுத்தச் சேமக்கலம்** (Hydraulic accumulator) என்பது சுருங்கா நீரழுத்தத் திரவத்தை ஒரு வெளிப்பொருளினால் அழுத்தங்கொடுக்கும்படியாத ஓர் அழுத்தச் சேமிப்புத் தேக்கம் ஆகும். அந்த வெளிப்பொருளானது சுருள்வில், உயர்ந்த எடை அல்லது அழுத்தப்பட்ட வாயு ஆகியவையாகும்.  
தற்காலத்தில் இரண்டு முக்கிய சேமக்கலங்கள் பயன்படுத்தப்படுகிறது. அவை பின்வருமாறு:
1. காரீய அமில சேமக்கலம்
1. எடிசன் அல்லது நிக்கல்-இரும்பு சேமக்கலம்
# சேமக்கலம் (பொறியியல்)

## காரீய அமில சேமக்கலம்

இந்த வகை சேமக்கலத்தில் இரு காரீயத் தகடுகளை கந்தக அமிலம் நிறைந்த பாத்திரத்தில் வைக்கப்பட்டு, மின்னோட்டத்தை அதன் வழியே செலுத்தும் பொழுது ஒரு தகடு காரீயமாகவும், மற்றொரு தகடு காரீயடைஆக்சைடாக மாறி, மின்சாரத்தை சேமிக்கிறது. சராசரியாக இதன் மின்னழுத்தம் 2 வோல்டாக இருக்கும்.
# சேமக்கலம் (பொறியியல்)

## எடிசன் அல்லது நிக்கல்-இரும்பு சேமக்கலம்

இதில் பொட்டாசியம் ஹைட்ராக்சைடு கரைசலுக்குள் நிக்கல் ஹைட்ரேடு தகடையும், இரும்பு ஆக்சைடு தகடையும் வைத்திருப்பர். இந்த தகடுகள் நிக்கல் டை ஆக்சைடாகவும், இரும்பாகவும் மாறி அதன் வழியிலே மின்னோட்டம் செல்லுகின்றன. சராசரியாக இதன் மின்னழுத்தம் 1.4 வோல்டாக இருக்கும்.
# மூவேந்தர் (திரைப்படம்)

சுராஜ் இயக்கத்தில் 1998ம் ஆண்டு வெளிவந்த **மூவேந்தர்** திரைப்படம் முழுநீள நகைச்சுவைத் திரைப்படமாகும். இந்தப்படத்தில் சரத்குமார் கதாநாயகனாகவும், தேவயானி கதாநாயகியாகவும் நடித்திருந்தார்கள். எம் என் நம்பியார் சிறப்புக் கதாபாத்திரத்தில் நடித்திருந்தார்.
# மூவேந்தர் (திரைப்படம்)

## நடிப்பு

- சரத்குமார் (மணிமாறன்)
- தேவயானி (வைதேகி)
- ராஜேஷ்வரி (உமா)
- லட்சுமி
- மணிவண்ணன் (வேலு நாயக்கன்)
- ஆனந்த் ராஜ்
- மா. நா. நம்பியார் (நாகப்பன்)
- டெல்லி கணேஷ்
- மோனிகா
- மனோரம்மா
# தேவதர்சினி

**தேவதர்சினி** (*Devadarshini*) என்பவர் ஓர் இந்திய நடிகையாவார். இவர் தமிழ் மற்றும் தெலுங்கு திரைப்படங்களிலும் தொலைக்காட்சித் தொடர்களிலும் நடித்துள்ளார்.  
இவர் திரைப்படங்களில் நடிப்பதற்கு முன், தொலைக்காட்சித் தொகுப்பாளராக தனது வாழ்க்கையைத் தொடங்கினார். பின்னர், *மர்மதேசம்*, *அத்திப்பூக்கள்* (2007-2012) போன்ற பல தொடர்களில் முன்னணி கதாபாத்திரங்களிலும் திரைப்படங்களில் முக்கியமாக துணை வேடங்களில் பெரும்பாலும் நகைச்சுவை வேடங்களிலும் தோன்றுகிறார்.
# தேவதர்சினி

## வாழ்க்கை வரலாறு

தேவதர்ஷினி சென்னையில் தெலுங்கு பேசும் குடும்பத்தில் பிறந்தார். இவர் கல்லூரியில் வணிகவியல் படித்தார். பின்னர், பயன்பாட்டு உளவியலில் முதுகலைப் பட்டம் பெற்றார். இவர் கல்லூரியில் படிக்கும்போதே, தொலைக்காட்சி நிகழ்ச்சிகளை தொகுத்து வழங்கத் தொடங்கினார். அதன் பிறகு, *கனவுகள் இலவசம்* என்னும் தூர்தர்ஷன் தொலைக்காட்சித் தொடரில் நடிக்க வாய்ப்பு கிடைத்தது. இது இயக்குநர் நாகாவின் *மர்மதேசம்* என்ற மர்மத் தொடரில் நடிக்க வழிவகுத்தது. அதைத் தொடர்ந்து நாகா இயக்கிய ரமணி Vs ரமணி பாகம் 2ல் அறிமுகமானார். பின்னர், *விடாது கருப்பு* என்ற தொடரிலும் நடித்தார். இது அவரது வாழ்க்கையில் ஒரு "பெரிய திருப்புமுனை" என்று கருதுகிறார்.  
இவர் 2003 இல் வெளியான *பார்த்திபன் கனவு* என்ற படத்தில் நடித்தார். இதில் நடித்ததற்காக சிறந்த நகைச்சுவை நடிகருக்கான தமிழக அரசு திரைப்பட விருதை வென்றார். அதைத் தொடர்ந்து *அண்ணாமலை* (2002-2005), *சித்தமபுர ரகசியம்* (2004-2006), *கோலங்கள்* (2004-2005), *அத்திப்பூக்கள்* (2007-2012) போன்ற பல தொடர்களில் நடித்தார்.  
*காஞ்சனா* (2011) படத்திற்குப் பிறகு, இவர் தொடர்ந்து நகைச்சுவை கதாபாத்திரங்களில் நடித்து வருகின்றார் என்பது குறிப்பிடத்தக்கது.
# தேவதர்சினி

## தனிப்பட்ட வாழ்க்கை

2002 இல், தேவதர்சினி சக தொலைக்காட்சி நடிகரான சேத்தனைத் திருமணம் செய்து கொண்டார். இவர்கள் முதன் முதலில் *மர்மதேசம் - விடாது கருப்பு* படத்தில் இணைந்து பணியாற்றினார்கள். இவர்களது மகள், நியாதி கடம்பி, *96* இல் தனது தாயின் சிறு வயது கதாப்பாத்திரத்தில் திரைப்படத்தில் அறிமுகமானார்.
# தேவதர்சினி

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2003 | *காக்க காக்க* | சுவாதி சிறீக்காந்து | தமிழ் |  |
| *எனக்கு 20 உனக்கு 18* | சிறீதரின் அக்கா | தமிழ் |  |  |
| *காதல் கிறுக்கன்* | மருத்துவர் | தமிழ் |  |  |
| *பார்த்திபன் கனவு* | அமுதா | தமிழ் | தமிழ்நாடு அரசின் சிறந்த நகைச்சுவை நடிகருக்கான விருது |  |
| 2004 | *அழகிய தீயே* | தமிழ் |  |  |
| 2005 | *குருதேவா* | தமிழ் |  |  |
| *6'2* | மீனாட்சி | தமிழ் |  |  |
| *பொன்னியின் செல்வன்* | தமிழ் |  |  |  |
| *கண்ட நாள் முதல்* | கிருஷ்ணாவின் அக்கா | தமிழ் |  |  |
| 2006 | *சரவணா* | சரவணணின் அண்ணி | தமிழ் |  |
| *ரெண்டு* | மாதவனின் அக்கா | தமிழ் |  |  |
| 2007 | *தீபாவளி * | சுமதி | தமிழ் |  |
| *கிரீடம்* | தமிழ் |  |  |  |
| *எவனோ ஒருவன்* | தமிழ் |  |  |  |
| 2008 | 'பிரிவோம் சந்திப்போம்'' | சேரனின் அண்ணி | தமிழ் |  |
| *சரோஜா* | தேவதர்சினி | தமிழ் | சிறப்புத் தோற்றம் |  |
| 2009 | *படிக்காதவன்* | கவுசல்யா | தமிழ் |  |
| *புதிய பயணம்* | தமிழ் |  |  |  |
| *சொல்ல சொல்ல இனிக்கும்* | தமிழ் |  |  |  |
| 2010 | *கொல கொலயா முந்திரிக்கா* | தமிழ் |  |  |
| *எந்திரன்* | லதா | தமிழ் |  |  |
| 2011 | *காஞ்சனா* | ராகவனின் அண்ணி | தமிழ் |  |
| *மகான் கணக்கு* | சானகி | தமிழ் |  |  |
| 2012 | *சகுனி* | தமிழ் |  |  |
| *ஈகா* | தெலுங்கு |  |  |  |
| *நான் ஈ* | தமிழ் |  |  |  |
| 2013 | *கண்ணா லட்டு தின்ன ஆசையா* | மாமி | தமிழ் |  |
| *கருப்பம்பட்டி* | சிவகாமி | தமிழ் |  |  |
| *தீயா வேலை செய்யனும் குமாரு* | குமாரின் சகோதரியாக | தமிழ் |  |  |
| *சம்திங் சம்திங்* | தெலுங்கு |  |  |  |
| *தில்லு முல்லு* | வங்கி அலுவலர் | தமிழ் |  |  |
| *யா யா* | ஐஸ்வர்யா | தமிழ் |  |  |
| *கோலாகலம்* | தமிழ் |  |  |  |
| *நவீன சரஸ்வதி சபதம்* | பார்வதி | தமிழ் |  |  |
| 2014 | *வீரம்* | தமிழ் |  |  |
| *தெனாலிராமன்* | தமிழ் |  |  |  |
| *அம்மா அம்மம்மா* | தமிழ் |  |  |  |
| *வாலிப ராஜா* | தமிழ் |  |  |  |
| *நம்பியார்* | தமிழ் |  |  |  |
| *காதல் 2 கல்யாணம்* | தமிழ் |  |  |  |
| 2016 | *சாகசம்* | தமிழ் | } |  |
# தேவதர்சினி

## தொலைக்காட்சித் தொடர்கள்

1. *மர்மதேசம்*
1. *சிதம்பர ரகசியம்*
1. *ரமணியும் ரமணி 2 ம்*
1. *அண்ணாமலை*
1. *கோலங்கள்*
1. *பெண்*
1. *சின்னப் பாப்பா பெரியப் பாப்பா*
1. *எத்தனை மனிதர்கள்*
1. *கனவுகள் இலவசம்*
1. *பெண்மனம்*
1. *உறவுகள் ஒரு தொடர்கதை*
1. *கண்ணாடிக் கதவுகள்*
1. *அது மட்டும் ரகசியம்*
1. *லட்சுமி*
1. *அஞ்சலி*
1. *சொல்லத்தான் நினைக்கிறேன்*
1. *இதயம்*
1. *அத்திப் பூக்கள்*
1. *பூவிலங்கு*
# கெட்டிசுபெர்க்கு, பென்சில்வேனியா

**கெட்டிசுபெர்க்கு ** (*Gettysburg*) ஐக்கிய அமெரிக்காவின் பென்சில்வேனியா மாநிலத்தில் அமைந்துள்ள ஓர் பரோ ஆகும். இது ஆடம்சு கவுண்டியின் தலைநகராகவும் விளங்குகிறது. 1863ஆம் ஆண்டு நிகழ்ந்த கெட்டிசுபெர்க்கு சண்டைக்காகவும் அப்போதையக் குடியரசுத் தலைவர் ஆபிரகாம் லிங்கனின் கெட்டிசுபெர்க்கு உரைக்காகவும் இந்நகரம் அறியப்படுகிறது. இங்குள்ள கெட்டிசுபெர்க்கு தேசிய சண்டைக்களம், தேசிய இராணுவப் பூங்கா ஆகியவற்றிற்கு பெருந்திரளாக சுற்றுலாப் பயணிகள் வருகின்றனர். 2010 அமெரிக்கக் கணக்கெடுப்பின்படி இதன் மக்கள்தொகை 7,620 ஆகும்.
# கெட்டிசுபெர்க்கு, பென்சில்வேனியா

## வரலாறு

அயர்லாந்தில் பிறந்த ஜேம்சு கெட்டிசு (1759-1815) என்பவரால் 1786ஆம் ஆண்டு இங்கு குடியிருப்பு ஏற்படுத்தப்பட்டது; தம்மால் நிறுவப்பட்ட குடியேற்றத்திற்கு கெட்டிசுடவுன் எனப் பெயரிட்டார். 1800இல் இது கெட்டிசுபெர்க்கு என மறுபெயரிடப்பட்டது. மேலும் இப்பகுதி ஆடம்சு கவுண்டி எனப் பெயரிடப்பட்டது.
| |கெட்டிசுபெர்க்கு சண்டையில் உயிரிழந்தவர்களின் கல்லறைத் தோட்டம்
| |கெட்டிசுபெர்க்கு மங்கா ஒளி அமைதி நினைவகம்
இந்தவிடத்தில்தான் அமெரிக்க உள்நாட்டுப் போரின் அறுதிச் சண்டைகளில் ஒன்றாக 1863ஆம் ஆண்டில் சூலை 1 முதல் 3 வரை பெரும் சண்டை நிகழ்ந்தது. ஏறத்தாழ 6000 பேர் உயிரிழந்தனர்; 27,000க்கும் மேலானோர் காயமுற்றனர். நவம்பர் 19, 1863 அன்று அமெரிக்கக் குடியரசுத் தலைவர் ஆபிரகாம் லிங்கன் புதிய கல்லறையை துவக்கி விழாவின் இறுதியில் ஏறக்குறைய மூன்று நிமிடங்களுக்கு உரையாற்றினார்; கெட்டிசுபெர்க்கு உரை என இன்று அறியப்படும் இந்த உரை அமெரிக்க வரலாற்றில் மிகச்சிறந்த உரைகளில் ஒன்றாக கருதப்படுகிறது.  
இங்கு நடைபெற்ற சண்டையின் ஐம்பதாவதாண்டு விழா 1913இல் கொண்டாடப்பட்டது. சூலை 3, 1938இல் 75ஆம் ஆண்டுவிழாக் கொண்டாட்டங்களில் கலந்துகொண்ட அமெரிக்கக் குடியரசுத் தலைவர் [ பிராங்க்ளின் டெலனோ ரூசவெல்ட்டு 250,000 பார்வையாளர்கள் முன்னிலையில் "மங்கா ஒளி அமைதி நினைவகத்தை" திறந்து வைத்தார்.  
மற்றொரு அமெரிக்கக் குடியரசுத் தலைவரான டுவைட் டி. ஐசனாவர் தமது ஓய்வுக்கால வசிப்பிடமாக கெட்டிசுபெர்க்கில் பண்ணை ஒன்றை 1950இல் வாங்கியுள்ளார். சோவியத் ஒன்றியத் தலைவர் நிக்கிட்டா குருசேவ் 1959இல் இங்கு வருகை புரிந்தார்.
# வட மாகாண முதலமைச்சர்

**வட மாகாண முதலமைச்சர்** (*Chief Minister of North Eastern Province*) என்பவர் மாகாண மட்டத்தில் இலங்கையின் வட மாகாணத்தில் பல்வேறு நிறைவேற்று அதிகாரங்களைக் கொண்ட தேர்ந்தெடுக்கப்பட்ட தலைவர் ஆவார். வட மாகாண அரசின் நிறைவேற்று சபையின் தலைவராக ஆளுனர் உள்ளார். வட மாகாண சபையில் அதிக உறுப்பினர்களைக் கொண்ட கட்சியினால் முதலமைச்சராகப் பரிந்துரைக்கப்பட்ட உறுப்பினரை ஆளுனர் அப்பதவிக்கு நியமிப்பார்.
# வட மாகாண முதலமைச்சர்

## முதலமைச்சர்களின் பட்டியல்

| இல. | பெயர் | கட்சி | பதவியில் | விலகல் |  |  |
| --- | --- | --- | --- | --- | --- | --- |
| align=எவருமில்லை | align=நடுவண் அரசின் நேரடி ஆட்சி | 1 சனவரி 2007 | 7 அக்டோபர் 2013 |  |  |  |
| 1 | &nbsp; | align=க. வி. விக்னேஸ்வரன் | align=தமிழ்த் தேசியக் கூட்டமைப்பு | 7 அக்டோபர் 2013 | இன்று | } |
# வட மாகாண முதலமைச்சர்

## அதிகாரங்கள் தொடர்பான தீர்ப்புகள்

மாகாண பிரதம செயலாளருக்கு உத்தரவிடும் அதிகாரம் நடுவண் அரசின் பொதுச் சேவை ஆணைக்குழுவுக்கே உண்டு என்றும், அவ்வதிகாரம் மாகாண முதலமைச்சருக்கு இல்லை என்றும் இலங்கை உயர்நீதிமன்றம் 2014 ஆகத்து 4 இல் தீர்ப்பளித்தது. வட மாகாண முதலமைச்சர் சி. வி. விக்னேசுவரனுக்கு எதிராக மாகாண செயலாளர் விஜயலட்சுமி ரமேஸ் இவ்வழக்கைத் தொடுத்திருந்தார்.
# கன்னிப்பிறப்பு

**கன்னிப்பிறப்பு** அல்லது **தன் கருவுறுதல்** (*Parthenogenesis*) எனப்படுவது கருக்கட்டல் நிகழாமல் முளையமாக மாறி, வளர்ச்சியடையும் கலவியற்ற இனப்பெருக்க வடிவமாகும். விலங்குகளில் கன்னிப்பிறப்பு என்பது இனப்பெருக்கமற்ற முட்டைக்கருவில் இருந்து முளைய வளருதலையும், இனக்கலப்பிலா படிமுறையையும் குறிக்கும்.  
கன்னிப்பிறப்பு இயற்கையாக பல தாவரங்களிலும் முதுகெலும்பிலிகளில் உருளைப்புழு, நீர்த்தெள்ளு, சில தேள்கள், செடிப்பேன்கள், சில அந்தோபிலாக்கள்,சில குளவி இனங்கள் மற்றும் முதுகெலும்பிகளான சில மீன் இனங்கள், நீர்நில வாழ்வன, ஊர்வன மற்றும் மிக அரிதாகச் சில பறவைகளில் காணப்படுகின்றன.  
பெரும்பாலான உயிரினங்களில் ஒரு ஆண் உயிரணுவும், பெண் சினை முட்டையும் சேர்ந்து கரு உருவாகுகிறது. ஆண், பெண் உயிரணுக்கள் ஒன்றாக இணைந்து ஒரு கரு வளச்சியடைவைதன் மூலம் தான் புதிதாக ஓர் உயிரி ஜணிக்க முடியும். இதில் ஆண் உயிரினத்தின் துணையின்றிப் பெண் உயிரினமே கரு உருவாக்குவதை **தன்கருவுறுவாதல்** என்பர். உதாரணமாக குருட்டுப் பாம்பு எனும் புழுப் பாம்பு (Worm Snake) இனத்தில் ஆணே கிடையாது. பெண் மட்டும்தான் உள்ளது. பெண் பாம்பே தானாகக் கருவை உருவாக்கிக்கொள்ளும்.  
மேலும் ஊர்வன வகைகளில் பெரும்பாலும் ஒருமுறை ஆணுடன் இணை சேர்ந்துவிட்டது என்றால் தங்களின் கருப்பாதையில் உள்ள குழாயில் விந்தணுக்களை நீண்ட காலம் சேகரித்து வைத்துக்கொள்ளும். தனக்குச் சாதகமான சூழல் வரும்போது கருசேர்ந்து முட்டைகளிட்டோ, குட்டிகள் ஈன்றோ புதிய உயிரை உருவாக்கும். ஊர்வனவற்றில் இது மிகவும் இயல்பானது. மேலும் தன் கருவுறுவாதல் எறும்புகள், குளவிகள், தேனீக்கள் போன்ற முதுகெலும்பு அற்ற உயிரினங்களில் இது இயல்பாக உள்ளது.
# கன்னிப்பிறப்பு

## இதனையும் பார்க்க

- கன்னிக் கனியமாதல்
- கலவியற்ற இனப்பெருக்கம்
# விதையற்ற பழம்

**விதையற்ற பழம்** என்பது முதிர்ச்சியில்லாத விதைகளைக் கொண்டு வளர்ச்சியடைந்த பழத்தைக் குறிக்கும். விதையற்ற பழங்களை நுகர்தல் பொதுவாக இலகுவானதும் வசதியானதுமாக இருக்கின்றது. அவை வணிப பெறுமதியுள்ளவையாகவும் கருதப்படுகின்றன.  
அதிக வணிப ரீதியாக உற்பத்தி செய்யப்பட்ட விதையற்ற பழங்கள் பழத்தின் சதைப்பகுதியில் அதிக எண்ணிக்கையான மற்றும் கடினமான விதைகளையுடைய பழங்கள் கொண்ட தாவரங்களில் இருந்து உற்பத்தி செய்யப்படுகின்றன.
# தினேஷ் குமார

** தினேஷ் குமார ** (*Dinesh Kumara*), பிறப்பு: சனவரி 13 1987, இலங்கை கொழும்புப் பிரதேச அணியின் துடுப்பாட்டக்காரர். இவர் 13 முதல்தர துடுப்பாட்டப் போட்டியில் கலந்து கொண்டுள்ளார். இவர் 2009/10 பருவ ஆண்டில், இலங்கைபொலிஸ் விளையாட்டுக்கழக அணி உறுப்பினராக பங்குகொண்டார்.
# தினேஷ் குமார

## மூலம்

- தினேஷ் குமார, - கிரிக்கட் ஆக்கைவ்
# ஆலத்தூர், கடலூர் மாவட்டம்

**ஆலத்தூர்** (ஆங்கிலம்:Alathur, Thittakudi) என்பது இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம் திட்டக்குடி வட்டத்தின் கீழ்வரும் 130 வருவாய் கிராமங்களில் ஒன்றாகும்.
# ஆலத்தூர், கடலூர் மாவட்டம்

## அமைவிடம்

**ஆலத்தூர்** இக்கிராமம் இதன் வட்டமான, திட்டக்குடி நகரத்தில் இருந்து 13 கிலோ மீட்டர் தூரத்தில் அமைந்துள்ளது. மற்றும் இதன் மாவட்டமானர் கடலூர் முதுநகர் (Old Town) 97.1 கிலோ மீட்டர் தூரத்தில் அமைந்துள்ளது. மேலும் 231 கிலோ மீட்டர் தொலைவில் இதன் தலைநகரான சென்னை நகரம் அமைந்துள்ளது.
# இலூட்டீசியம்

**இலூட்டீசியம் (Lutetium)** குறியீடு **Lu** மற்றும் அணு எண் 71 கொண்ட ஓர் தனிமம் ஆகும். இது வெள்ளி போன்ற நிறமுடைய உலோகம். அரிமாணம் . இலந்தனைடு குழுமத்தில் இதுவே கடைசித் தனிமம். அரிய பூமித் தனிமங்களுள் ஒன்றாக கருதப்படுகிறது.
# இலூட்டீசியம்

## மேலும் பார்க்க

- வேதியியல்
- இலந்தனைடு
# சவுல்

**<span lang="ta" dir="ltr">சவுல்</span>** (*Saul*; ((lang-he|שָׁאוּל}}; ; ; ) (ஏறக்குறைய கி.மு 1079 – 1007) என்பவர் ஒன்றிணைந்த இசுரவேல் அரசின் முதலாவது அரசன் ஆவார். இவர் இறைவாக்கினர் சாமுவேலினால் அரசனாக நியமிக்கப்பட்டு, கீபாவிலிருந்து அரசாட்சி செய்தார். கில்போ மலையில் நடைபெற்ற போரில் பிலிஸ்தியர்களிடம் பிடிபடுவதைத் தவிர்க்க வாள் மீது வீழ்ந்து தற்கொலை செய்து கொண்டார். இப்போரில் அவருடைய மூன்று மகன்களும் கொல்லப்பட்டனர். இவரைத் தொடர்ந்து அவரின் மகன் இசபோத் மற்றும் அவருடைய மருமகன் தாவீது ஆகியோர் ஆட்சி செய்தனர். சவுலின் வாழ்வு, ஆட்சி பற்றிய விபரங்கள் சாமுவேல் நூலில் காணப்படுகின்றது.
# சவுல்

## இதனையும் காண்க

- பவுல் (திருத்தூதர்)
# முகத்துவாரம் (கொழும்பு)

**முகத்துவாரம்** (*Modara*, **மோதரை**, *Mutwal*) என்பது இலங்கையின் தலைநகர் கொழும்பு மாநகரின் ஒரு புறநகர் ஆகும். இது *கொழும்பு 15* என்ற அஞ்சல் குறியீட்டுடன் அழைக்கப்படுகிறது. களனி கங்கை இதன் அருகே ஓடுகிறது.
# முகத்துவாரம் (கொழும்பு)

## இங்குள்ள வழிபாட்டிடங்கள்

- வெங்கடேசுவரர் மகா விஷ்ணு கோவில்
- புனித ஜேம்ஸ் தேவாலயம்
- கிறைஸ்ட் தேவாலயம் (ஆங்கிலிக்கன் தேவாலயம்)
# முகத்துவாரம் (கொழும்பு)

## இங்குள்ள பாடசாலைகள்

- முகத்துவாரம் இந்துக் கல்லூரி
- புனித அந்தோனியார் மகளிர் மகா வித்தியாலயம்
# காட்டுக்கொல்லை

**காட்டுக்கொல்லை** என்பது ஒரு சிற்றூர். தமிழ் நாடு மாநிலம் கடலூர் மாவட்டம் குறிஞ்சிப்பாடி வட்டத்தில் உள்ளது. வடலூர் நகராட்சி யில் அடங்கியுள்ளது.
# காட்டுக்கொல்லை

## மக்கள்

இந்த ஊரில் சுமார் 75 குடும்பங்கள் உள்ளன.
# காட்டுக்கொல்லை

## அமைவிடம்

வடலூர் சத்திய ஞான சபைக்கு வடக்கே ஒரு கிலோ மீட்டர் தொலைவில் காட்டுக்கொல்லை அமைந்துள்ளது. கடலூர் மாவட்டத்தில் புன்செய் நிலத்தை கொல்லை என அழைப்பது வழக்கம். ஒருகாலத்தில் காட்டுக்கு அருகில் இருந்த நிலத்தை காட்டுக்கொல்லை என அழைத்திருக்ககூடும். பிற்காலத்தில் அங்கு வீடுகட்டி குடியேறி மக்கள் வாழந்த போது அந்த ஊர் காட்டுகொல்லை என்றே பெயர் நிலைத்திருக்கும் என எண்ணத் தோன்றுகிறது. இந்த ஊரின் மேற்கில் சுமார் 100 மீட்டர் தொலைவு தூரம் வரை நெய்வேலி பழுப்பு நிலக்கரி சுரங்கம் வெட்டப்பட்டுள்ளது.
# காட்டுக்கொல்லை

## தொழில்

இங்கு வாழும் மக்கள் விவசாயத்தை மேற்கொண்டு வாழ்ந்து வந்தனர். இவ்வூரின் நிலத்திற்கு அடியில் பழுப்பு நிலக்கரி இருப்பதை அறிந்த என். எல். சி நிறுவனம் அவர்களின் நிலத்தை கையகப்படுத்திக்கொண்டது. அதற்கு இழப்பீடும் கொடுத்தது. அதனால் விவசாயத்தை நம்பி வாழ்ந்த மக்கள் கூலி வேலை செய்து வாழும் நிலைக்குத் தள்ளப்பட்டுள்ளனர். இவ்வூரின் தெற்கில் வடலூர் தொடர் வண்டி நிலையம் உள்ளது. ரயில் மூலம் நிலக்கரியைக் கொண்டு செல்ல நிலக்கரி சேமிப்பு கிடங்கு இங்கு அமைக்கப்பட்டுள்ளது.
# பெரிய நம்பி

ஆளவந்தாரின் முதன்மை சீடர்களுள் ஒருவராய், அவருக்கு அடுத்தபடியாக விசிஷ்டாத்வைத சமயத்தின் ஆச்சாரியானாக மடத்தை அலங்கரித்தவர் பெரியநம்பிகள் ஆவார். இவர் மார்கழி மாதம் கேட்டை நட்சத்திரத்தில் திருவரங்கத்தில் மகாபூரணர் எனும் இயற்பெயரில் பிறந்தார். இராமானுசரின் ஐந்து ஆச்சாரியர்களில் ஒருவரும் இவரே.  
ஆளவந்தாரின் சீடர்களில் ஒருவரான மாறனேறி நம்பி, தன்னுடைய ஆசிரியருக்கு இருந்த ராஜபிளவை நோயை தனக்கு வாங்கிக் கொண்டார். அதனால் இறுதிகாலத்தில் யாருமற்ற குடிசையில் மடிந்தார். அவர் தாழ்ந்த குலத்தவர் என்பதால் யாரும் இறுதிக்கடன்களை செய்ய முடியவில்லை. பெரிய நம்பி முன்வந்து மாறநேரி நம்பிக்கு இறுதிக் கடன்களை வைணவ முறைப்படி செய்தார். இதற்காக திருவரங்க வைணவர்கள் அவரை சாதியிலிருந்து தள்ளி வைத்தனர். நம்பெருமாள் பெரிய நம்பியின் மீது தவறில்லை எனக்கூறியமையால் அங்கிருந்த வைணவர்கள் அதனை ஏற்றனர்.
# பெரிய நம்பி

## சீடர்கள்

- எம்பெருமானார் இராமானுசர்
- திருக்கச்சி நம்பிகள்
- மலைகுனிய நின்றார்
- ஆரியருள் ஸ்ரீ சடகோபதாசர்
- அணியரங்கத்தமுதனார் பிள்ளை
- திருவாய்க்குலமுடையார் பட்டர்
# பெரிய நம்பி

## மற்ற பெயர்கள்

- மகாபூர்ணர்
- பராங்குச தாசர்
- பூராணாச்சாரியார்
# பெரிய நம்பி

## சிறப்பு

- இராமானுசரின் ஐந்து ஆசாரியர்களில் ஒருவராய் இருந்து, ஆளவந்தார் ஆணைப்படி தானறிந்தவற்றை இராமானுசருக்கு கற்பித்தது,
- மதுராந்தகம் கோதண்டராமர் கோயிலில்(தற்போதைய ஏரிகாத்தராமர் கோயில்)இராமானுசருக்கு பஞ்ச சம்ஸ்காரம் செய்தது,
- ஆள்வந்தாரின் ஆணைப்படி இராமானுசரை திருவரங்கத்திற்கு அழைத்துவந்தது,
- ஆளவந்தாருக்கு அடுத்தபடியாக மடத்தை அலங்கரித்தது,
- இராமானுசரை கிருமிக்கண்ட சோழனிடமிருந்து காக்கவேண்டி கூரத்தாழ்வானோடு அவைக்கு சென்று தன் கண்களை இழந்தது,
- தாழ்த்தப்பட்ட குலத்தோராய் கருதப்பட்ட மாறனேரி நம்பிக்கு உயர்க்குடி வழக்கப்படி இறுதிக் கடன் செய்து, இறைமுன் அனைவரும் ஒன்றே எனும் வைணவத்தின் உயர்ந்த கொள்கையை இராமானுசர் மகிழும் வண்ணம் அனைவருக்கும் உணர்த்தியது.
# பெரிய நம்பி

## தனியன்

வைணவத்திற்காகவும் , இராமானுசருக்காகவும் தன் கண்களையும் உயிரையும் இழந்த பெரிய நம்பிகள் தன்னுடைய நூற்றைந்தாவது அகவையில் ஜோதிஷ்குடி எனப்படும் காளையார்கோயிலில் தன் ஆச்சாரியன் திருவடி (உயிர்நீத்தல் என்பதின் வைணவச்சொல்)அடைந்தார். அவ்வாச்சாரியரின் புகழ்பாடும் வடமொழி தனியன் இதோ:  
:கமலாபதி கல்யாண குணாம்ருத நிஷேவயா
:பூர்ண காமாய ஸததம் பூர்ணாய மஹதே நம:
# பற்றவைத்த இணைப்பு

**பற்றுவைத்த இணைப்பு** (*Welding joint*) என்பது இரண்டு ஒரே மாதிரியான அல்லது வெவ்வேறு வகையான உலோகங்களை குறிப்பிட்ட வெப்பநிலைக்கு மேலே வெப்பப்படுத்தி இணைப்பது. இணைப்பு பயன்பாட்டிற்கு தகுந்தவாறு இணைப்பின்போது அழுத்தம் தரப்படுகிறது.
# பற்றவைத்த இணைப்பு

## வகைகள்

- முட்டிணைப்பு (Butt Joint)
- இடைப்பட்டை இணைப்பு ( Fillet Joint )
# பற்றவைத்த இணைப்பு

## வகைகள்

### முட்டிணைப்பு

ஒரே தளத்தில் அல்லது கிட்டத்தட்ட ஒரே தளத்தில் இரண்டு பொருட்களை இணைப்பது முட்டிணைப்பு ஆகும். இது 5 வகைப்படும்.
- சதுர முட்டிணைப்பு
- V வடிவ முட்டிணைப்பு
- U வடிவ முட்டிணைப்பு
- இரட்டை V வடிவ முட்டிணைப்பு
- பற்றவைப்பு உதவுபட்டையுடன் கூடிய V வடிவ முட்டிணைப்பு
# பற்றவைத்த இணைப்பு

## வகைகள்

### முட்டிணைப்பு

#### சதுர முட்டிணைப்பு

பற்றவைப்பு செய்யபட வேண்டிய தட்டின் தடிமன் 5 மிமீ வரை இருக்கும்போது சதுர முட்டிணைப்பு செய்யப்படுகிறது. தட்டின் தடிமன் குறைவாக இருப்பதால் இணைப்பதற்கு முன் விளிம்பு உருவாக்கம் ( Edge Preparation ) செய்யத் தேவையில்லை.
# பற்றவைத்த இணைப்பு

## வகைகள்

### முட்டிணைப்பு

#### V வடிவ முட்டிணைப்பு

பற்றவைப்பு செய்யப்பட வேண்டிய தட்டின் தடிமன் 5 மிமீ முதல் 25 மிமீ வரை இருக்கும்போது V வடிவ முட்டிணைப்பு செய்யப்படுகிறது. தட்டின் தடிமனுக்கு ஏற்றவாறு இரண்டு தட்டின் விளிம்புகளும் மழுக்கப்பட்டு இணைப்பதற்கு முன் விளிம்பு உருவாக்கம் (Edge Preparation) செய்யப்படுகிறது. இந்த இணைப்பு ஒரு பக்கத்தில் மட்டும் நடைபெறுவதால் இது ஒற்றை V வடிவ முட்டிணைப்பு (Single V-Butt Joint) எனவும் அழைக்கப்படுகிறது.
# பற்றவைத்த இணைப்பு

## வகைகள்

### முட்டிணைப்பு

#### U வடிவ முட்டிணைப்பு

பற்றவைப்பு செய்யபட வேண்டிய தட்டின் தடிமன் 20 மிமீ க்கு மேல் இருக்கும்போது U வடிவ முட்டிணைப்பு செய்யப்படுகிறது. தட்டின் தடிமனுக்கு ஏற்றவாறு இரண்டு தட்டின் விளிம்புகளும் மழுக்கப்பட்டு இணைப்பதற்கு முன் விளிம்பு உருவாக்கம் (Edge Preparation) செய்யப்படுகிறது. இந்த இணைப்பு ஒரு பக்கத்தில் மட்டும் நடைபெறுவதால் இது ஒற்றை U வடிவ முட்டிணைப்பு (Single U-Butt Joint) எனவும் அழைக்கப்படுகிறது.
# பற்றவைத்த இணைப்பு

## வகைகள்

### முட்டிணைப்பு

#### இரட்டை V வடிவ முட்டிணைப்பு

பற்றவைப்பு செய்யபட வேண்டிய தட்டின் தடிமன் 30 மிமீ க்கு மேல் இருக்கும்போது இரட்டை V வடிவ முட்டிணைப்பு செய்யப்படுகிறது. தட்டின் தடிமனுக்கு ஏற்றவாறு இரண்டு தட்டின் விளிம்புகளும் மழுக்கப்பட்டு இணைப்பதற்கு முன் விளிம்பு உருவாக்கம் (Edge Preparation) செய்யப்படுகிறது. இந்த இணைப்பு இரண்டு பக்கத்திலும் நடைபெறுவதால் இது இரட்டை V வடிவ முட்டிணைப்பு (Double V-Butt Joint) என அழைக்கப்படுகிறது.
# பற்றவைத்த இணைப்பு

## வகைகள்

### முட்டிணைப்பு

#### பற்றவைப்பு உதவுபட்டையுடன் கூடிய V வடிவ முட்டிணைப்பு

கசிவு ஏற்படுவதை தடுப்பதற்கு இந்த பற்ற வைப்பு உதவுகிறது. இங்கு உதவுபட்டையானது இரும்பு அல்லது தாமிரம் பொருளால் ஆனது.
# பற்றவைத்த இணைப்பு

## வகைகள்

### இடைப்பட்டை இணைப்பு

செங்குத்து தளம் அல்லது இரண்டு பொருட்களும் ஒன்றுக்கொன்று செங்குத்தாக இருக்குமாறு இணைப்பது முட்டிணைப்பு ஆகும். இது இரண்டு வகைப்படும். அவையாவன:  
- குறுக்குநிலை இடைப்பட்டை இணைப்பு (Transverse Fillet Joints)
- இணைநிலை இடைப்பட்டை இணைப்பு (Parallel Fillet Joint)
# பற்றவைத்த இணைப்பு

## வகைகள்

### இடைப்பட்டை இணைப்பு

#### குறுக்குநிலை இடைப்பட்டை இணைப்பு

இணைப்பு செய்யப்படும் திசைக்கு குறுக்குநிலை அல்லது செங்குத்தான திசையில் விசை செயல்பட்டால் அது குறுக்கு நிலை இடைப்பட்டை இணைப்பு எனப்படும். இது இரண்டு வகைப்படும்.
அவையாவன:
- ஒற்றை குறுக்கு நிலை இடைப்பட்டை இணைப்பு
- இரட்டை குறுக்கு நிலை இடைப்பட்டை இணைப்பு
# பற்றவைத்த இணைப்பு

## வகைகள்

### இடைப்பட்டை இணைப்பு

#### இணைநிலை இடைப்பட்டை இணைப்பு

இணைப்பு செய்யப்படும் திசைக்கு நேரான அல்லது கிடைத்தள திசையில் விசை செயல்பட்டால் அது இணைநிலை இடைப்பட்டை இணைப்பு எனப்படும். இது இரண்டு வகைப்படும்.
அவையாவன:
- ஒற்றை இணைநிலை இடைப்பட்டை இணைப்பு
- இரட்டை இணைநிலை இடைப்பட்டை இணைப்பு
# அந்தோனியோ கிராம்சி

**அந்தோனியோ கிராம்சி** (; 22 சனவரி 1891 - 27 ஏப்ரல் 1937) ஓர் இத்தாலிய எழுத்தாளரும், அரசியல்வாதியும், மெய்யியலாளரும், சமூகவியலாளரும் மொழியியலாளரும் ஆவார். இவர் இத்தாலிய கம்யூனிஸ்ட் கட்சியின் நிறுவன உறுப்பினர் மற்றும் அக்கட்சியின் தலைவராக ஒரு முறை பதவிவகித்தார். பெனிட்டோ முசோலினியால் சிறையில் அடைக்கப்பட்டார். கிராம்ஷி 20 ஆம் நூற்றாண்டின் மிக முக்கிய மார்க்சிய சிந்தனையாளர்களில் ஒருவராவார். கலாச்சார மற்றும் அரசியல் தலைமையை பகுப்பாய்வு செய்துள்ள அவரது எழுத்துகளில் பண்பாட்டு மேலாதிக்க கோட்பாடுகளை முன் வைக்கின்றார். முதலாளித்துவ சமூகத்தில், பண்பாட்டு மேலாதிக்கத்தின் மூலம் அரசுகள் அதிகாரத்தை எவ்வாறு தக்க வைத்துக் கொள்கின்றன, என்பதை விளக்குகிறார்.
# அந்தோனியோ கிராம்சி

## கிராம்சியின் சிந்தனைகள்

ஆளுகிற முதலாளித்துவ வர்க்கங்கள் பொருளாதாரத்தில் தங்களது சுரண்டல் ஆதிக்கத்தை நிலைநிறுத்த முயற்சிப்பதோடு நின்று விடுவதில்லை.மக்களின் அன்றாட வாழ்க்கை சார்ந்த கருத்துக்கள்,சிந்தனைமுறை அனைத்திலும் தங்களது மேலாதிக்கத்தை நிலைநிறுத்த இடையறாது முயற்சிக்கின்றனர்.இதனையொட்டி,கிராம்ஷி,தனது பிரசித்திபெற்ற "கருத்து மேலாண்மை"(Hegemony) , "குடியுரிமை சமுகம்" "பொதுபுத்தி" , போன்ற கருத்தாக்கங்களை உருவாக்கினார்.அரசு செயல்படும் விதம்,அதன் கட்டமைப்பு,ஆட்சி நடைபெறும் தன்மை,அரசியல் இயக்கங்களின் தன்மைகளும்,செயல்பாடுகளும் என பல வகையில் ஆராய்ச்சியை மேற்கொண்டு மார்க்சிய அரசியல் தத்துவத்தைக் கிராம்ஷி உருவாக்கினார். சோசலிச சமுகம் பற்றியும்,அந்த சமுகத்தை வென்றடைவதற்கான வழிமுறை உத்திகளும் ஒருசேர ஆராய்ந்தார்,கிராம்ஷி.
# அந்தோனியோ கிராம்சி

## கிராம்சியின் சிந்தனைகள்

### அரசு

வன்முறை வழியில் ஒடுக்கும் அரசு நிறுவனங்களுக்கும்,கருத்து மேலாண்மை செலுத்தும் நிறுவனங்களுக்கும் இடையிலான சமநிலை அல்லது ஒற்றுமைதான் அரசு எனப்படுவது என்பது கிராம்ஷியின் பார்வை.
# அந்தோனியோ கிராம்சி

## கிராம்சியின் சிந்தனைகள்

### கருத்து மேலாண்மை

ஆளும் வர்க்கங்கள் வன்முறை சார்ந்த அதிகாரத்தை மட்டும் நம்பியிருப்பதில்லை. அடக்கி ஒடுக்கப்படும் மக்களிடையே “கருத்துமேலாண்மை” செலுத்தி அவர்களின் “சம்மதத்தை” செயற்கையாக நிறுவி,தங்கள் அதிகாரத்தை தக்க வைத்துக் கொள்கின்றனர்.இதுதான் இத்தாலியில் நிகழ்ந்தது.இதனால்தான் புரட்சிகர சூழலை மாற்றி நீண்ட தூரம் பின்னோக்கிய பாசிசப் பாதையில் இத்தாலியை கொண்டு செல்ல ஆளும் வர்க்கங்களால் முடிந்தது.
# அந்தோனியோ கிராம்சி

## கிராம்சியின் சிந்தனைகள்

### அரசியல் மேலாண்மை

தற்போது அதிகாரம் செலுத்தும் முதலாளித்துவம் இந்த அதிகாரத்தை எளிதாகப் பெற்றிடவில்லை.தொடர்ந்த,உணர்வுப்பூர்வமாகத் திட்டமிடப்பட்ட அரசியல் செயல்பாடுகளால்தான் இந்த அதிகார ஆதிக்கநிலையை அடைந்துள்ளது.எனவே ஒரு வர்க்கம் தனது பொருளியல் ரீதியான தேவை சார்ந்த எல்லைகளோடு நின்றிடாமல் அரசியல் மேலாண்மைக்கு முயற்சிக்க வேண்டும் என்ற முக்கிய முடிவுக்கு கிராம்ஷி வந்தடைகின்றார்.
# அந்தோனியோ கிராம்சி

## கிராம்சியின் சிந்தனைகள்

### சிறைக் குறிப்புகள்

கிராம்சி சிறையில் இருந்த காலத்தில் இத்தாலியின் வரலாறு, கல்வி, பொருளாதாரம் தொடர்பான தம் கொள்கைகளையும் எண்ணங்களையும் 3000 பக்கங்கள் கொண்ட 32 குறிப்பேடுகளில் எழுதினார். அக்குறிப்புகள் சிறையிலிருந்து மீட்கப்பட்டு இத்தாலியில் வெளியிடப்பட்டன.
# பசலி ஆண்டு

ஒரு **பசலி** (உருது: فسلى, அரபு: فصلى) ஆண்டு என்பது ஆங்கில வருடத்தில் ஜூலை 1 ஆரம்பித்து ஜூன் 30 அன்று முடியும். இந்த ஒரு வருடத்தில் இரண்டு விவசாய பருவ காலங்கள் இருக்கும் - ஒன்று கரீப் பருவம் (Kharif) எனப்படும் குறுவை சாகுபடி மற்றொன்று ராபி (Rabi) எனப்படும் சம்பா சாகுபடி. இந்த இரண்டு விவசாயக் காலங்களிலும் என்னென்ன பொருட்கள், எந்த அளவில் உற்பத்தி செயப்பட்டன என்பதை அறிந்து அவற்றின் அடிப்படையில் அந்த வருட நிலவரி வசூலிக்கப்படும்.
# பசலி ஆண்டு

## வரலாறு

முகலாயர் ஆட்சியில் நிலவரி வசூலிக்கும் காலம் *பசலி* எனப்பட்டது. இது பாரசீக மொழிச் சொல்லாகும். இதற்கு தமிழில் *அறுவடைக்காலம்* எனப்படும். அறுவடை முடைந்த பிறகு வசூலிக்கப்படும் நிலவரியை பசலி என்ற ஆண்டுக்கணக்கில் வசூலிப்பர்.
# பசலி ஆண்டு

## தமிழ்நாட்டில் பெயர் மாற்றம்

தமிழ்நாட்டில் **பசலி ஆண்டு** என்ற சொல் தமிழ்நாடு அரசு வருவாய்த் துறை மற்றும் இந்து சமய அறநிலையத் துறைகள் மட்டுமே பயன்படுத்துகிறது. தமிழ் வளர்ச்சி துறையானது தனது சுற்றறிக்கையில் இந்து சமய அறநிலையத் துறை மற்றும் வருவாய் துறைகள் இனி *பசலி* என்பதற்குப் பதிலாக *வருவாய் ஆண்டு* மற்றும் *நிலவரி ஆண்டு* எனக் குறிப்பிடவேண்டும் என்று அறிவுறுத்தியுள்ளது.
# பசலி ஆண்டு

## ஜமாபந்தி

பசலி ஆண்டின் முடிவில் அதாவது சூன் மாதத்தில் தமிழ்நாட்டின் அனைத்து வருவாய் வட்டங்களிலும் நடைபெறும் ஜமாபந்தி எனும் வருவாய்த் துறை குறை தீர்ப்பாயம் கூட்டத்தில் நிலவரி கணக்கு, சிட்டா, பட்டா, அடங்கல் போன்ற கணக்குகளை தணிக்கை செய்து சரிபார்ப்பர். பொதுமக்கள் அவ்வமயம் தங்களது நிலப்பிரச்சனைக்களை கூறி சரிசெய்து கொள்ளலாம்.
# லிவர்மோரியம்

**லிவர்மோரியம்(Livermorium)** ஒரு வேதியியல் தனிமம் ஆகும். அதன் குறியீடு **Lv**. தனிம அட்டவணையில் லிவர்மோரியத்தின் அணுவெண் 116. இதன் வாழ்நாள் 47 மில்லிவிநாடிகள் மட்டுமே. 2000 ஆம் ஆண்டில் இத்தனிமம் கண்டுபிடிக்கப்பட்டது.முதலில் *உனுன்ஹெக்சியம்* (Uuh) என்றே பெயரிடப்பட்டது, பின்னர் மே 30, 2012 அன்று பன்னாட்டு தனி மற்றும் பயன்பாட்டு வேதியியல் ஒன்றியம் பெயரினை லிவர்மோரியம் என்று மாற்றியது.
# லிவர்மோரியம்

## வெளியிணைப்புகள்

- WebElements.com - Uuh
- Apsidium - Ununhexium
- Second postcard from the island of stability
# பிளெரோவியம்

**பிளெரோவியம்** (*Flerovium*) ஒரு கதிரியக்க தனிமம் ஆகும். இதன் குறியீடு **Fl** ஆகும். இத்தனிமம் அணு எண் 114 கொண்டுள்ளது. ஒரு யுரேனியப் பின் தனிமம் ஆகும்.  
பிளெரோவியம் இயற்கையாக இருக்கும் தனிமம் அன்று. இது ஒரு செயற்கைத் தனிமமாகும். புளுட்டோனியம் மற்றும் கல்சியம் இடையே நடக்கும் அணுக்கருத்தாக்கம் மூலம் தயாரிக்கப்படுகிறது.
# பிளெரோவியம்

## பெயர்

பிளெரோவியம் பன்னாட்டு தனி மற்றும் பயன்பாட்டு வேதியியல் ஒன்றியத்தால் கொடுக்கப்பட்ட தற்காலிக தனிமப் பெயராகும். எதிகாலத்தில் புதிய பெயரும் குறியீடும் தரப்படும் என எதிர்பார்க்கப்படுகிறது.
# பிளெரோவியம்

## வேதியியல் பண்புகள்

இதுவரையில் இத்தனிமம் அதிகளவில் தயாரிக்கப்படாத்தால் அதன் வேதியியல் பண்புகள் உறுதி செய்யப்படவில்லை. மென்மையான, அடர்த்தியான உலோகமென கணிக்கப்பட்டுள்ளது. குறைந்த உருகுநிலை (200&nbsp;°C) இருக்கும் என்று எதிர்பார்க்கப்படுகிறது.
# பிளெரோவியம்

## தயாரிப்பு

புளுட்டோனியம்-244 அணுவை கல்சியம்-48 அயனிகளுடன் மோதியடித்து பிளெரோவியம் தயாரிக்கப்படுகிறது.
# ஐபேடு ஏர்

**ஐபேடு ஏர்** (iPad Air) என்பது ஆப்பிள் நிறுவனம் தயாரித்த ஐ-பேடு வரிசையில் 5ஆம் தலைமுறை கைக்கணினி ஆகும். இதைக் கடந்த அக்டோபர் மாதம் 22 அன்று அந்நிறுவனத்தின் ஊடக விழாவில் அறிமுகப்படுத்தியது. ஆப்பிள் நிறுவனம் இந்த கைக்கணினியை வருகிற நவம்பர் 1 அன்று வெளியிடத்திட்டமிட்டுள்ளது. ஐப்பாடு மினி போன்ற மெல்லிய வடிவமைப்பில் காணப்படும் இந்த ஐப்பாடு ஆர், ஐ.ஓயெஸ் 7 மற்றும் ஏ7 ஆப்பிள் செயலியையும் கொண்டு இயங்குகிறது.
# ஐபேடு ஏர்

## வரலாறு

ஐ-பேடு ஏர் 2013, அக்டோபர் 22 அன்று எர்பா பியூனா செண்டர் பார் த ஆர்ட்ஸ் என்னும் இடத்தில் அறிமுகப்படுத்தப்பட்டதாகும்.
# நிகோனியம்

**நிகோனியம்** (*Nihonium*, **நிஹோனியம்**, குறியீடு: **Nh**) என்பது அணு எண் 113 ஐக் கொண்டுள்ள ஒரு தனிமம் ஆகும். இது கதிரியக்கத்தை அதிகமாகக் கொண்டுள்ள ஒரு செயற்கைத் தனிமம் (இயற்கையில் கிடைக்காதது, ஆய்வுகூடத்தில் மட்டும் உருவாக்கக்கூடியது) ஆகும். நிகோனியம்-286 என்பது நிகோனியத்தின் நிலைத்தன்மை கொண்ட ஓரிடத்தான் ஆகும். இதன் அரைவாழ்வுக் காலம் 20&nbsp;செக்கன்கள். நிகோனியம் எகா-தாலியம் அல்லது **தனிமம்-113** எனவும் அழைக்கப்படுகின்றது. இத்தனிமம் முதல் தடவையாக 2003 ஆம் ஆண்டில் உருசியாவில் தூப்னா நகரில் உள்ள அணுக்கரு ஆய்வுக்கான ஒருங்கிணைந்த கல்விக்கழகத்தில் கண்டுபிடிக்கப்பட்டதாக அறிவிக்கப்பட்டது. 2015 திசம்பரில், பன்னாட்டு தனி மற்றும் பயன்பாட்டு வேதியியல் ஒன்றியம் (ஐயூபிஏசி) இத்தனிமத்தை அங்கீகரித்தது. 2016 நவம்பரில், ஐயூபிஏசி இதற்கு *நிஹோனியம்* என அதிகாரபூர்வமாகப் பெயரிட்டது.. இது யப்பானிய மொழியில் யப்பான் நாட்டைக் குறிக்கும் பெயராகும். 2016 நவம்பர் 28 இல் இப்பெயர் அதிகாரபூர்வமானது.  
தனிம அட்டவணையில், இது p-வலய அதி-பார தனிமம் ஆகும். இது 7வது வரிசையில் போரான் குழுமத்தில் வைக்கப்பட்டுள்ளது. இதன் இயல்புகள் போரான், அலுமினியம், காலியம், இண்டியம், தாலியம் ஆகியவற்றை ஒத்துள்ளதோடு, குறை மாழையாகத் தொழிற்படுகிறது.
# புற்றுக்கு மட்டும் புரோட்டான் மருத்துவம்

**புற்றுக்கு மட்டும் புரோட்டான் மருத்துவம்** (*conformal proton RT*) என்பது எக்சு-கதிர்களுக்குப்ப் பதிலாக புரோட்டான்களைப் பயன்படுத்தி திருந்திய செறிவுடன் கதிர் மருத்துவம் மேற்கொள்வதாகும். புரோட்டான்களைப் பயன்படுத்துவதால் புற்றுநோய்கண்ட திசுக்களுக்கு அதிக ஏற்பளவினைக் கொடுக்கமுடியம். இதற்கு முக்கிய காரணம் புரோட்டான்கள் எக்சு கதிர்களைப் போல் பத்து மடங்கு அதிக உயிரியல் விளைவுகளைத் தோற்றுவித்தலே ஆகும்.
# தி குட் ரோடு

**தி குட் ரோடு** என்பது 2013 ஆம் ஆண்டு வெளியான குசராத்தி மொழித் திரைப்படம். இதை கியான் கோரியா எழுதி, இயக்கியுள்ளார். இந்தியா சார்பாக, சிறந்த வேற்று மொழித் திரைப்படத்திற்கான அகாதமி விருதுக்கு இப்படம் பரிந்துரைக்கப்பட்டது.
# தி குட் ரோடு

## நடிப்பு

- சாம்ஜி தானா கேராசியா - பப்பு
- சோனாலி குல்கர்னி - கிரண்
- அஜய் கேகி - டேவிட்
- கேவல் கற்றோடியா - ஆதித்யா
- பூனம் கேசர் சிங் - பூனம்
- பிரியங்க் உபாத்யாய் - சௌகத்
# தி குட் ரோடு

## விருதுகள்

சிறந்த குசராத்தி மொழித் திரைப்படத்திற்கான விருதைப் பெற்றது.
# நெப்டியூனியம்

**நெப்டியூனியம் (Neptunium)** ஒரு வேதியியல் தனிமமாகும். தனிம அட்டவணையில் இதன் குறியீடு **Np** ஆகும் . அணுவெண் 93 கொண்டுள்ளது. அதாவது 93 நேர்மின்னிகளும் எதிர்மின்னிகளும் தனது அணுவில் கொண்டுள்ளது. யுரேனசு கோளின் பின் யுரேனியம் பெயரிடப்பட்ட மாதிரியே நெப்டியூன் கோளின் பின் இத்தனிமம் பெயரிடப்பட்டுள்ளது.
1940 ஆம் ஆண்டில் கண்டுபிடிக்கப்பட்டது. இது ஒரு கதிரியக்கத் தனிமமாகும். இதன் உருகுநிலை 637 செல்சியசு மற்றூம் கொதிநிலை 4000 செல்சியசு.
# சட்டம்பிக்கவல

**சட்டம்பிக்கவல** என்பது 1969 ஆம் ஆண்டு வெளியான மலையாளத் திரைப்படம். இதை பி. சுப்பிரமணியம் இயக்கியுள்ளார்.
# சட்டம்பிக்கவல

## நடிகர்கள்

- சத்யன்
- ஸ்ரீவித்யா
- திக்குறிசி சுகுமாரன் நாயர்
- கே. பி. உமர்
- எச். பி. பிள்ளை
- பகதூர்
- ஜோசு பிரகாசு
- காலய்க்கல் குமாரன்
- பரீத்
- மணி
- அடூர் பாசி
- சாந்தி
- மீனா
- வசந்தா
- சரசம்மா
- கே. அன்னம்மா.
|-
| 4 || ஒருஹர்தயத்தளிகையில் || பி ஜயசந்திரன், பி லீலா
|-
| 5 || ஒரு முறிமீசைக்காரன் || ஞானசுகந்தன், எல் ஆர் ஈசுவரி.
|}
# மருத்துவமனை கதிர் விபத்துகள்

**மருத்துவமனை கதிர்வீச்சு விபத்துகள்** (radiation accidents in hospitals) என்பது கதிர் மருத்துவத் துறையில் பல்வேறு காரணங்களால் ஏற்பட்ட விபத்துக்களைக் குறிக்கும். இத்தகைய இரு விபத்துகள் கீழே தரப்பட்டுள்ளன:  
- *சான் சுவான் டி டையோசு மருத்துவமனை கதிர் விபத்து* (San Juan de Dios RT Accident)
1996 ல் இவ்விபத்து நடந்தது. கோஸ்டரிக்கா நாட்டில் 1996 ல் நடந்த நிகழ்வாகும். அங்குள்ள மருத்துவ மனையில் அல்சியான்2 கதிர் மருத்துவக் கருவியில் ஏற்பட்டது. கோபால்ட் 60 கதிர் மூலமுடைய கருவியில் பயன்பாட்டிற்கு முந்தைய அளவீடுகளை மேற்கொண்ட போது ஏற்பட்ட தவறு காரணமாக
நிகழ்ந்தது. இதனால் ஆகஸ்ட்-செப்டம்பர் 1996 ல் 114 பேர் அதிக கதிர் வீச்சிற்கு ஆளாகினர். 13 பேர் மரணமுற்றனர். பழைய கோபால்ட் மூலத்தினை மாற்றும் போது தவறு ஏற்பட்டதால் இவ்விபத்து நிகழ்ந்தது.  
- *சரகோசா மருத்துவமனை விபத்து*
1990-டிசம்பர் மாதத்தில் இசுபெயின் நாட்டிலுள்ள சரகோசா மருத்துவமனையின் கதிர்மருத்துவத் துறையில் விபத்து ஏற்பட்டது. இதில் 27 நோயாளிகளாவது அதிக கதிர்வீச்சிற்கு ஆளாகினர். இதில் 11 பேர் இறக்க நேர்ந்தது. இது பன்னாட்டு அணு ஆற்றல் முகமையின் (IAEA) தகவல் ஆகும். 24 லட்சம் யுரோ இழப்பீடாக வழங்கப்பட்டது.
# மருத்துவமனை கதிர் விபத்துகள்

## மேலும் பார்க்க

- சான் சுவான் டி டையோசு மருத்துவமனை கதிர் விபத்து
- சரகோசா மருத்துவமனை விபத்து
# கண்டத்தில் வர்கீசு மாப்பிள்ளை

**கண்டத்தில் வர்கீசு மாப்பிள்ளை (Kandathil Varghese Mappillai)** (1857 – 1904 சூலை 6 ) இவர் ஓர் இந்தியப் பத்திரிகையாளரும், மொழிபெயர்ப்பாளரும் மற்றும் வெளியீட்டாளரும் ஆவார். இவர் மலையாள மனோரமா செய்தித்தாள் மற்றும் *பாசாபோசினி* என்ற பத்திரிகையின் நிறுவனரும் ஆவார்.
# கண்டத்தில் வர்கீசு மாப்பிள்ளை

## ஆரம்ப கால வாழ்க்கை

வர்கீசு மாப்பிள்ளை 1857 இல் கருத்தாலில் ஈப்பன் மாப்பிள்ளைக்கு நான்காவது மகனாகப் பிறந்தார். இவர் தனது தந்தையின் நிதி உதவியுடன் இளங்கலை வரை படித்தார்.
படிப்பை முடித்ததும், மாப்பிள்ளை கருவூல அதிகாரியாக பணியாற்றத் தொடங்கினார். பின்னர் இவர் ஒரு சி.எம்.எஸ் பள்ளியில் மலையாள ஆசிரியர் வேலையை சிறுது காலத்திற்கு ஏற்றுக்கொண்டார்.  
1881 இல் கொச்சியிலிருந்து வெளியிடப்பட்ட ' கேரள மித்ரம் ' என்ற பத்திரிகையின் ஆசிரியராக இருந்தார். இவரது பத்திரிகை மனமும் இலக்கியத்தின் மீதான அன்பும் 1888 இல் மலையாள மனோரமா நிறுவனத்தை நிறுவ வழிவகுத்தது. 1890 மார்ச் 22 அன்று, (கொல்லம் ஆண்டு 1065, மீனம் 10) மலையாள மனோரமாவின் முதல் இதழ் வெளியிடப்பட்டது.
# கண்டத்தில் வர்கீசு மாப்பிள்ளை

## இலக்கிய பங்களிப்புகள்

மலையாள மொழி மற்றும் பத்திரிகை ஆகியவை வர்கீசு மாப்பிள்ளையின் ஆன்மாவும் ஆவியும் ஆகும். இவரது தலைமை மற்றும் பார்வையின் கீழ் *மலையாள மனோரமா* முன்னேற்றம் கண்டது. மலையாள மொழியையும் இலக்கியத்தையும் வளர்க்கவும் வளரவும் ஊடகங்களைப் பயன்படுத்தினார். கே.எம் செரியன், கட்டகாயம் செரியன் மாப்பிள்ளை, கொட்டாரத்தில் சங்குண்னி, க. செ. கேசவ பிள்ளை மற்றும் சி. எஸ் சுப்ரமணியம் பொட்டி போன்றவர்கள் இவரது நெருங்கிய நண்பர்களாக இருந்தனர். வர்கீசு மாப்பிள்ளை தனது இளம் வயதிலேயே ஒரு நிறுவப்பட்ட எழுத்தாளர் ஆனார். இருப்பினும், வர்கீசு மாப்பிள்ளை எழுதிய *குழந்தைகளுக்கான* மலையாளக் கதைகளைப் பற்றி பலருக்கும் தெரியாது.  
வில்லியம் சேக்சுபியரின் *தி டேமிங் ஆஃப் தி ஷ்ரூவின்* சுயாதீன மலையாள மொழிபெயர்ப்பான அப்ராயகுட்டி மற்றும் கீர்த்தனமாலா என்ற நாடகம் மலையாள இலக்கியத்திற்கு இவர் அளித்த சில பங்களிப்புகள் ஆகும். வர்கீசு மாப்பிள்ளை மலையாள எழுத்தாளர்களுக்காக கவிசமாஜம் என்ற சங்கத்தை உருவாக்கினார். இவர் பாசாபோசினி என்ற ஒரு சங்கத்தையும் உருவாக்கினார். பின்னர் அது இலக்கியத்தையும் மொழியையும் ஊக்குவிக்கும் பத்திரிகையாக மாறியது.  
மலையாள எழுத்துக்களை சீர்திருத்துவதில் வர்கீசு மாப்பிள்ளை குறிப்பிடத்தக்க பங்களிப்புகளையும் செய்தார்.